Le Mespris de la vie et consolation contre la mort/« Le pauvre Bebius au tribunal assis »
# Le Mespris de la vie et consolation contre la mort/« Le pauvre Bebius au tribunal assis »

Le pauvre Bebius au tribunal assis Ce pendant qu'il octroye un delay de huictaine A la part suppliante, helas ! la mort prochaine A le terme expiré de ses jours r'accourcis :

Graissant d'un patient les yeus et les sourcis Caius le medecin pert le pous & lhaleine L'onguent luy chet des mains, & la Parque soudaine Luy resserre les yeus de tenebre obscurcis :

L'un voulant empescher que son voisin ne meure Est surpris de la mort, & pour autruy labeure Celuy qui veut à soy seulement proffiter

O grand aveuglement ou la chair nous fait naistre, Quant il nest point donné à l'homme de connoistre Ce qu'il doit en tout tems ou suivre ou eviter.

